钦定古今图书集成/理学汇编/文学典/第098卷 > 向敩
## 钦定古今图书集成/理学汇编/文学典/第098卷 > 向敩

按《宁波府志》：“敩字师说，生而颖异，八岁丧父，哀毁如
成人。年十二，听先辈讲霍光奏昌邑王事，颇疑难，敩
从旁悬断，若素习然，人咸异之。与从兄洪迈并驰名，
时称二向。母卒，结庐墓左，有苍鹿绕庐，人以为孝感。
司马张时彻修郡志，聘敩与焉。寻以贡授上海训导，
未经年卒。所著有《读史杂记》《开国事略》《宋名臣言行
节略》”、“《思亲杂记》若干卷”